ddrg/super_eurlex huggingface dataset:
DA Den Europæiske Unions Tidende C 55/33

Sag anlagt den 17. december 2008 — Kommissionen mod Domótica

(Sag T-552/08)

(2009/C 55/61)

Processprog: portugisisk

Parter

Sagsøger: Kommissionen for De Europæiske Fællesskaber (ved A.M. Rochaud-Jöet og S. Petrova, som befuldmægtigede, bistået af advogados G. Anastácio og A.R. Andrade)

Sagsøgt: Domótica, Estudo e Projecto de Edifícios Inteligentes, Lda (Lissabon, Portugal)

Sagsøgerens påstande

— Sagsøgte tilpligtes at betales sagsøgeren 124 319,22 EUR i tilbagebetaling af forskud betalt til sagsøgte i henhold til kontrakt nr. BU/466/94 PO/ES, der er indgået inden for rammerne af Thermie-programmet og ophævet som følge af sagsøgtes og andre medkontrahenters misligholdelse, med tillæg af 48 180,00 EUR i morarenter, der er påløbet indtil den 30. september 2008, og de renter, der påløber, indtil fuld betaling sker.

— Sagsøgte tilpligtes at betale sagens omkostninger.

Søgsmålsgrunde og væsentligste argumenter

Den 17. januar 1995 indgik Kommissionen for De Europæiske Fællesskaber Thermie kontrakt nr. BU/466/94 PO/ES med sagsøgte, Hospitais da Universidade de Coimbra (universitetshospitalerne i Coimbra) og selskabet Técnicas Reunidas S.A., i medfør af forordning (EØF) nr. 2008/90 (1).

Sagsøgte var udpeget som koordinator for projektet og påtog sig ansvaret for at forelægge Kommissionen de nødvendige dokumenter og skabe forbindelsen mellem kontrahenterne og Kommissionen. Kontrahenterne var solidarisk ansvarlige.

Den 10. februar 1995 betalte Kommissionen i henhold til aftalen et forskud på 30 %, dvs. 176 693 EUR.

Den 24. maj 2000 ophævede Kommissionen (efter påkrav) med rette kontrakten, idet den påberåbte sig følgende misligholdelser:

— forsinkelse med gennemførelsen, som ikke var rettidigt meddelt Kommissionen

— Domóticas manglende evne til at påbegynde gennemførelsen af projektet (hvilket selskabet selv har erkendt)

— undladelse af rettidigt og på rette vis at tilsende Kommissionen finansielle og tekniske rapporter

— manglende afslutning af arbejdet med gennemførelsen af projektet inden for den oprindeligt fastsatte frist eller inden for den efterfølgende indrømmede forlængelse heraf (31.8.2000).

Som følge af medkontrahenternes culpøse handlemåde blev deres kontraktmæssige forpligtelser ikke opfyldt.

Kontrakten foreskrev, at Kommissionen havde mulighed for at kræve hel eller delvis tilbagebetaling af sit finansielle tilskud med tillæg af renter, såfremt kontrahenterne ikke opfyldte kontrakten.

Kommissionen har ret til tilbagebetaling af 172 499,22 EUR svarende til det oprindeligt udbetalte beløb med tillæg af de renter, der er påløbet fra den 10. februar 1995, med fradrag af de udgifter til den delvise gennemførelse, der er afholdt af sagsøgte, således som godkendt af Kommissionen. Til dette beløb skal lægges de renter, som påløber.

(1) Rådets forordning (EØF) nr. 2008/90 af 29.6.1990 om fremme af energiteknologi i Europa (Thermie-programmet) (EFT L 185, s. 1).
DA Den Europæiske Unions Tidende C 55/35

Sag anlagt den 17. december 2008 — Slovenská pošta mod Kommissionen

(Sag T-556/08)

(2009/C 55/64)

Processprog: engelsk

Parter

Sagsøger: Slovenská pošta a.s. (Banská Bystrica, Den Slovakiske Republik) (ved lawyers O. Brouwer, C. Schillemans og M. Knapen)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgeren i henhold til artikel 230 EF nedlagt påstand om annullation af Kommissionens beslutning K(2008) 5912 endelig udg. af 7. oktober 2008 (sag COMP/39.562 — slovakisk postlov), hvorved Kommissionen fastslog, at Slovakiets lovgivning om hybridposttjenester er i strid med artikel 86, stk. 1, EF, sammenholdt med artikel 82 EF for så vidt som levering af hybridpost er forbeholdt sagsøgeren.

Sagsøgeren har gjort fire anbringender gældende til støtte for sine påstande.

For det første har sagsøgeren gjort gældende, at Kommissionen tilsidesatte det fællesskabsretlige princip om god forvaltningsskik under henvisning til, at Kommissionen ikke på behørig måde undersøgte alle faktiske omstændigheder og interesser i sagen, da den anfægtede beslutning efter sagsøgerens opfattelse hviler på en række formodninger. Sagsøgeren har endvidere anført, at Kommissionen tilsidesatte begrundelsespligten i artikel 253 EF.

For det andet har sagsøgeren anført, at Kommissionen tilsidesatte sagsøgerens ret til at blive hørt.

For det tredje har sagsøgeren gjort gældende, at Kommissionen foretog åbenbare fejlskøn og fortolkningsfejl vedrørende faktiske og retlige forhold i forbindelse med bedømmelsen af, om det var lovligt at tildele eksklusive rettigheder i postsektoren, hvilket medførte, at Kommissionen anvendte artikel 86 EF og 82 EF urigtigt.

For det fjerde har sagsøgeren anført, at Kommissionen har tilsidesat retssikkerheds-princippet og princippet om beskyttelse af den berettigede forventning ved at anlægge en grundlæggende anderledes tilgang, der er uden fortilfælde, med hensyn til definitionen af det relevante marked.
—

Harmoniseringskontoret tilpligtes at betale omkostningerne i forbindelse med sagen for Retten, og den anden part i sagen for appelkammeret tilpligtes at betale omkostningerne i forbindelse med sagen for appelkammeret.
DA Den Europæiske Unions Tidende C 55/32

Sag anlagt den 15. december 2008 — H & R ChemPharm mod Kommissionen

(Sag T-551/08)

(2009/C 55/60)

Processprog: tysk

Parter

Sagsøger: H & R ChemPharm GmbH (Salzbergen, Tyskland) (ved Rechtsanwälte M. Klusmann og S. Thomas)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres for så vidt som den berører sagsøgeren.

— Subsidiært nedsættes den bøde, som sagsøgeren pålægges i den anfægtede beslutning, i passende omfang.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har anlagt denne sag til prøvelse af Kommissionens beslutning K(2008) 5476 endelig udg. af 1. oktober 2008 om en procedure i henhold til artikel 81 EF og EØS-aftalens artikel 53 (sag COMP/39.181 — Lysvoks), hvori Kommissionen fastslog, at visse virksomheder, herunder sagsøgeren, havde overtrådt artikel 81, stk. 1, EF og artikel 53, stk. 1, i aftalen om Det Europæiske Økonomiske Samarbejdsområde ved at deltage i en løbende aftale og/eller en løbende samordnet praksis på markedet for råparaffin.

Sagsøgeren har fremsat fire anbringender til støtte for søgsmålet:

Sagsøgeren gør med det første anbringende gældende, at retten til forsvar er tilsidesat, fordi der i den anfægtede beslutning ikke sondres mellem sagsøgeren og andre selskaber, der særskilt er pålagt bøder, men derimod henvises samlet til »H & R/Tudapetrol«. Sagsøgeren kan ikke erkende, hvilke faktiske bidrag til den ulovlige handling, der tilregnes selskabet. Dermed foreligger der en tilsidesættelse af retten til forsvar, da det klart skal fremgå af klagepunkterne i beslutningen, hvilke faktiske handlinger de begrunder påstanden om en ulovlighed og en heraf følgende bøde.

Subsidiært gør sagsøgeren med det andet anbringende gældende, at der ikke er ført bevis for, at sagsøgeren har begået en tilsidesættelse. Kommissionen har på grund af sin faste bevisførelse over for alle adressaterne for beslutningen overset, at der ikke forelå beviser for, at sagsøgeren har begået en tilsidesættelse. Sagsøgeren anfører, at Kommissionen ikke har foretaget en tilstrækkelig skarp og individuel bevisbedømmelse, der kunne have vist, at de anførte bevismidler var uegnede til at bevise, at sagsøgeren havde begået en ulovlighed.

Mere subsidiært gør sagsøgeren med det tredje anbringende gældende, at der urigtigt er lagt et for højt udgangsbeløb til grund for beregningen af bøden.

Mest subsidiært gør sagsøgeren med det fjerde anbringende gældende, at der er sket en tilsidesættelse af proportionalitetsprincippet og en krænkelse af princippet om forbud mod forskelsbehandling derved, at der er anlagt et urigtigt skøn ved beregningen af bøden. Sagsøgeren anfægter konkret den urigtige skønsmæssige fastsættelse af den del af omsætningen, der afspejler tilsidesættelsens grovhed, samt adgangsgebyret på 17 % og den uforholdsmæssige bøde som følge af en uproportionel inddragelse af selskabets størrelse. Sagsøgeren henviser endelig til den retsstridige anvendelse af bøderetningslinjerne fra 2006 med tilbagevirkende kraft på den foreliggende forældede sag.
—

En fordrejning af stævningen og replikken, for så vidt som Personaleretten i den anfægtede dom erstattede et anbringende om, at der ikke forelå en besluttende retsakt fra ansættelsesmyndigheden, hvilket indebærer en fuldstændig manglende begrundelse, med et helt andet anbringende.
—

Tilsidesættelsen af sagsøgerens processuelle rettigheder i det omfang, den bedømmelse, som Kommissionen har lagt til grund, og nærmere bestemt den bedømmelse, som vedrører den direkte årsagsforbindelse mellem meddelelsen fra Den Franske Republiks præsident af 8. januar 2008 vedrørende afskaffelsen af reklamer på de kanaler, der indehaves af koncernen France Télévisions og disses indkomsttab, er udtryk for vanskeligheder som kan begrunde indledning af den formelle undersøgelsesprocedure i henhold til artikel 88, stk. 2, EF, således at konkurrenterne til koncernen France Télévisions får mulighed for at gøre deres standpunkter gældende.
DA Den Europæiske Unions Tidende C 55/29

Sag anlagt den 9. december 2008 — Cixi Jiangnan Chemical Fiber m.fl. mod Rådet

(Sag T-537/08)

(2009/C 55/54)

Processprog: engelsk

Parter

Sagsøgere: Cixi Jiangnan Chemical Fiber Co. Ltd, Cixi Santai Chemical Fiber Co. Ltd, Cixi Sansheng Chemical Fiber Co. Ltd, Jiangyin Changlong Chemical Fibre Co. Ltd, Ningbo Dafa Chemical Fiber Co. Ltd, Xiake Color Spinning Co. Ltd, Zhejiang Waysun Chemical Fiber Co. Ltd, Zhejiang Anshun Pettechs Fibre Co. Ltd (Kina) (ved lawyer J.-F. Bellis og barrister G. Vallera )

Sagsøgt: Rådet for den Europæiske Union

Sagsøgernes påstande

— Annullation af Rådets forordning (EF) nr. 893/2008 af 10. september 2008 om opretholdelse af antidumpingtolden på importen af korte syntetiske fibre af polyester med oprindelse i Belarus, Folkerepublikken Kina, Saudi-Arabien og Korea efter en delvis interimsundersøgelse i henhold til artikel 11, stk. 3, i forordning (EF) nr. 384/96 (1) med tilbagevirkende kraft til den 29. december 2006, dvs. den dato, hvor importen af korte syntetiske fibre af polyester med oprindelse i Taiwan og Malaysia blev genstand for midlertidig antidumpingtold, hvilken told Kommissionen besluttede ikke at opkræve i dens afgørelse nr. 2007/430/EF af 19. juni 2007 (2).

— Rådet tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgerne, som er selskaber etableret i Kina, nedlagt påstand om annullation af Rådets forordning nr. 893/2008 om opretholdelse af antidumpingtolden på bl.a. importen af korte syntetiske fibre af polyester (PSF) fremstillet af sagsøgerne og med oprindelse i Kina. Sagsøgerne har gjort gældende, at den behandling, der blev anvendt i Kommissionens afgørelse nr. 2007/430/EF for PSF med oprindelse i Taiwan og Malaysia, bør anvendes for PSF med oprindelse i Kina. Derfor bør antidumpingtolden ophæves fra samme dato, dvs. den 29. december 2006, for så vidt angår PSF med oprindelse i Kina.

Sagsøgernes søgsmålsgrunde og væsentligste argumenter er identiske med dem, der gøres gældende i sag T-536/08, Huvis mod Rådet.

(1) EUT L 247, s. 1.

(2) 2007/430/EF: Kommissionens afgørelse af 19.6.2007 om afslutning af antidumpingproceduren vedrørende importen af korte syntetiske fibre af polyester (PSF) med oprindelse i Malaysia og Taiwan og frigivelse af de beløb, for hvilke der er stillet sikkerhed i form af midlertidig told (EUT L 160, s. 30).
DA Den Europæiske Unions Tidende C 82/26

Sag anlagt den 29. december 2008 — Evropaïki Dynamiki mod Kommissionen

(Sag T-591/08)

(2009/C 82/47)

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyers N. Korogiannakis og P. Katsimani)

Sagsøgt: Kommissionen for De Europæiske Fællesskaber

Sagsøgerens påstande

— EUROSTAT's beslutning om at vælge sagsøgeren, der har afgivet bud som svar på en åben udbudsprocedure vedrørende »Statistical Information Technologies«, Del 2 »SDMX development« og Del 3 »SDMX support« som den anden kontrahent i rækkefølgen (EUT 2008/S 120-159017), meddelt sagsøgeren ved to separate skrivelser, dateret den 17. oktober 2008, og alle forbundne beslutninger vedtaget af EUROSTAT, herunder beslutningen om at tildele kontrakten til den valgte bydende, annulleres.

— EUROSTAT tilpligtes at betale 4 326 000 EUR til sagsøgeren i erstatning for de tab, som sagsøgeren har lidt som følge af den omhandlede udbudsprocedure.

— EUROSTAT tilpligtes at betale sagsøgerens retsomkostninger og udgifter i forbindelse med dette søgsmål, også hvis sagsøgeren ikke får medhold.

Søgsmålsgrunde og væsentligste argumenter

Ved dette søgsmål har sagsøgeren nedlagt påstand om annullation i henhold til artikel 230 EF af EUROSTAT's beslutninger om at vælge sagsøgeren, der har afgivet bud som svar på en åben udbudsprocedure vedrørende »Statistical Information Technologies«, Del 2 »SDMX development« og Del 3 »SDMX support« som den anden kontrahent i rækkefølgen (EUT 2008/S 120-159017), som blev meddelt sagsøgeren ved to separate skrivelser, dateret den 17. oktober 2008, samt påstand om erstatning for tab efter artikel 235 EF.

Sagsøgeren har gjort gældende, at EUROSTAT foretog forskellige åbenbare fejlskøn, hvorved den ordregivende myndighed angiveligt tilsidesatte grundlæggende regler og almindelige principper for offentlige indkøb. Det gøres gældende, at der blev foretaget en mangelfuld bedømmelse af sagsøgerens bud, at EUROSTAT undlod at give en begrundelse, nægtede at forholde sig til sagsøgerens detaljerede administrative klage med tilhørende bemærkninger, og at EUROSTAT undlod at meddele sagsøgeren resultatet af sin interne undersøgelse.

Sagsøgeren har yderligere anført, at tilbudsgiverne blev udsat for forskelsbehandling, at en af deltagerne i det valgte konsortium ikke opfyldte udelukkelseskriterierne, og at finansforordningens artikel 93, stk. 1, og artikel 94 blev tilsidesat. For det tilfælde, at Retten måtte fastslå, at sagsøgte har tilsidesat finansforordningen og/eller principperne om gennemsigtighed og ligebehandling, og i lyset af, at Retten — sandsynligvis — først vil afsige dom i sagen, efter at kontrakten er fuldt ud gennemført, har sagsøgeren yderligere nedlagt påstand om en økonomisk kompensation på EUR 4 326 000 fra EUROSTAT, der svarer til den bruttofortjeneste i forbindelse med den nævnte åbne udbudsprocedure Del 2 og Del 3 runde, som sagsøgeren forventede at ville have opnået ved en tildeling af kontrakten.
(ii)

Subsidiært har sagsøgeren gjort gældende, at såfremt der foreligger en samordnet praksis vedrørende territoriale afgrænsninger, udgør denne ikke en begrænsning af konkurrencen i henhold til artikel 81 EF af to årsager. For det første er den påståede samordnede praksis vedrørende territoriale afgrænsninger ikke ulovlig, fordi den omhandler en form for konkurrence, som ikke er beskyttelsesværdig. For det andet er den påståede praksis, selv om den måtte anses for at begrænse konkurrencen, ikke i strid med artikel 81, stk. 1, EF, fordi den er nødvendig og står i et rimeligt forhold til et legitimt mål.
—

Der er anlagt et åbenbart urigtigt skøn for så vidt som evalueringsudvalget havde givet et af sagsøgerens sagseksempler mindre end 70 point på trods af, at sagsøgeren i overensstemmelse med udbudsbetingelserne udførligt havde angivet den tilgang, den ville følge for at levere de udbudte tjenesteydelser, de midler, den ville tilknytte de forskellige opgaver, arbejdskalenderen samt et omkostningsoverslag.
DA Den Europæiske Unions Tidende C 69/43

Sag anlagt den 22. december 2008 — Evropaïki Dynamiki mod Kommissionen

(Sag T-589/08)

(2009/C 69/97)

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyers N. Korogiannakis, P. Katsimani og M. Dermitzakis)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens afgørelse om at afvise sagsøgerens bud og tildele kontrakterne til tilslagsmodtageren annulleres.

— Kommissionen tilpligtes at betale erstatning for det tab, sagsøgeren har lidt som følge af den pågældende udbudsprocedure, svarende til 920 000 EUR, der kan forhøjes til 1 700 000 EUR alt efter CITL-projektets endelige værdi.

— Kommissionen tilpligtes at betale samtlige sagens omkostninger, som afholdt af sagsøgeren, endog i tilfælde af afsigelse af frifindelsesdom.

Søgsmålsgrunde og væsentligste argumenter

Ved nærværende søgsmål har sagsøgeren nedlagt påstand om annullation af Kommissionens afgørelse om at afvise Evropaïkis bud i det åbne udbud ENV.C2/FRA/2008/0017 vedrørende »Emissionshandelsordningen — CITL/CR« (1) og om tildeling af kontrakten til tilslagsmodtageren. Sagsøgeren har endvidere nedlagt påstand om erstatning for det påståede tab som følge af udbudsproceduren.

Til støtte for søgsmålet har sagsøgeren fremsat to anbringender:

For det første gør sagsøgeren gældende, at Kommissionen flere gange har anlagt et åbenbart urigtigt skøn ved vurderingen af sagsøgerens tre bud på de tre dele i udbuddet.

For det andet gør sagsøgeren gældende, at Kommissionen har tilsidesat gennemsigtighedsprincippet og ligebehandlingsprincippet, hvorved den har tilsidesat væsentlige bestemmelser, der afspejler disse principper, såsom finansforordningens artikel 92 og 100 (2). Sagsøgeren hævder endvidere, at den ordregivende myndighed tilsidesatte sin pligt til at give en tilstrækkelig begrundelse for sin afgørelse. Sagsøgeren hævder også, at Kommissionen undlod at give selskabet yderligere oplysninger, som det anmodede om efter tilslagsafgørelsen vedrørende tilslagsmodtagerens fordele. Sagsøgeren anfører ydermere, at den ordregivende myndighed anvendte kriterier, som ikke var offentliggjort på forhånd og således var ukendte for tilbudsgiverne.

(1) EUT 2008/S 72-096229.

(2) Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s 1).
DA Den Europæiske Unions Tidende C 69/42

Sag anlagt den 29. december 2008 — Perusahaan Otomobil Nasional mod KHIM — Proton Motor Fuel Cell (PM PROTON MOTOR)

(Sag T-581/08)

(2009/C 69/95)

Stævningen er affattet på engelsk

Parter

Sagsøger: Perusahaan Otomobil Nasional Sdn. BHD (Shah Alam, Malaysia) (ved lawyers J. Blind, C. Kleiner og S. Ziegler)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Proton Motor Fuel Cell GmbH (Starnberg, Tyskland)

Sagsøgerens påstande

— Afgørelse truffet den 9. oktober 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1675/2007-1) annulleres, der gives medhold i indsigelse nr. 501 306 for alle varer og tjenesteydelser, og der gives afslag på EF-varemærkeansøgning nr. 2 296 408.

— Harmoniseringskontoret — og eventuelt — den anden part i sagen for appelkammeret tilpligtes at betale sagens omkostninger og de omkostninger, der er pådraget i forbindelse med sagen for Harmoniseringskontoret.

Søgsmålsgrunde og væsentligste argumenter

Ansøger om EF-varemærket: Proton Motor Fuel Cell GmbH

Det omhandlede EF-varemærke: Figurmærket »PM PROTON MOTOR« for varer og tjenesteydelser i klasse 7, 9 og 42 — ansøgning nr. 2 296 408

Indehaver af det i indsigelsessagen påberåbte varemærke eller tegn: Perusahaan Otomobil Nasional Sdn. BHD

Det i indsigelsessagen påberåbte varemærke eller tegn: EF-varemærkeregistrering nr. 198 564 af ordmærket »PROTON« for varer og tjenesteydelser i klasse 12 og 37; EF-varemærkeregistrering nr. 1 593 201 af figurmærket »PROTON« for varer og tjenesteydelser i klasse 12 og 37; varemærkeserien »PROTON«, der som varemærke er registreret i Det Forenede Kongerige under nr. 1 322 343 for tjenesteydelser i klasse 37; figurmærket »PROTON«, der som varemærke er registreret i Det Forenede Kongerige under nr. 2 27 660 for varer og tjenesteydelser i klasse 12 og 37; ordmærket »PROTON DIRECT«, der som varemærke er registreret i Det Forenede Kongerige under nr. 2 182 057 for varer i klasse 12; registrering af ordmærket »PROTON« i Benelux, Danmark, Finland, Tyskland, Grækenland, Irland, Portugal og Spanien.

Indsigelsesafdelingens afgørelse: Indsigelsen taget til følge i sin helhed

Appelkammerets afgørelse: Annullation af den anfægtede afgørelse og indsigelsen forkastet

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret med urette vurderede, at der ikke var risiko for forveksling mellem de omtvistede varemærker. Tilsidesættelse af artikel 8, stk. 5, i Rådets forordning nr. 40/94, idet appelkammeret ikke konkluderede, at det i indsigelsessagen påberåbte varemærke er velkendt i Det Forenede Kongerige.
—

Tilsidesættelse af princippet om materiel forvaltningsret ved at bekræfte komitéens beslutning af 2. februar 2007 om at udelukke appellanten fra udvælgelsesprøven, for så vidt som: — den pågældende beslutning ikke har indgået i sagens akter i sin oprindelige version; — den pågældende beslutning ikke indeholdt tilstrækkeligt præcise grunde til at give adressaten mulighed for at få kendskab til de nøjagtige faktiske omstændigheder, der lå til grund for beslutningen; og — udvælgelseskomitéen ikke havde opfordret appellanten til at udtale sig om de faktiske omstændigheder, der blev foreholdt ham, nemlig fremsendelsen af to breve til komitéen.
—

Tilsidesættelse af »retten til domstolsprøvelse« og princippet om Rettens upartiskhed, idet Personaleretten afviste appellantens søgsmål uden at give ham mulighed for at berigtige sit søgsmål på et tidspunkt, hvor appellanten ikke længere kunne anlægge et nyt korrekt søgsmål, idet søgsmålsfristen var udløbet.
—

Det tages desuden til efterretning, at appellanten udtrykkeligt forbeholder sig alle tilgodehavender, rettigheder, midler og retsskridt, herunder bl.a. at forelægge sagen for Menneskerettighedsdomstolen.
—

Generaldirektoratet for Beskatning og Toldunions (GD TAXUD) beslutning om ikke at vælge sagsøgerens bud som svar på en åben udbudsrunde i forbindelse med TAXUD/2007/AO-005 (TIMEA) vedrørende »Tjenesteydelser til Fællesskabet, computeranvendelse på told, afgift og skatteområderne« (EUT 2008/S 203-268728), der blev sendt til sagsøgeren ved skrivelse af 26. september 2008, samt alle Kommissionens øvrige relaterede beslutninger, herunder beslutningen om at tildele kontrakten til den valgte bydende, annulleres.
DA Den Europæiske Unions Tidende C 55/35

Sag anlagt den 16. december 2008 — iPublish Ganske Interactive Publishing mod KHIM (gengivelse af et navigationsapparat)

(Sag T-555/08)

(2009/C 55/63)

Processprog: tysk

Parter

Sagsøger: iPublish Ganske Interactive Publishing GmbH (Hamburg, Tyskland) (ved Rechtsanwalt V. Knies)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 3. oktober 2008 af Fjerde Appelkammer (sag R 709/2008-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Et tredimensionelt varemærke, som gengiver et navigationsapparat i farverne sort og blåt, bl.a. kendetegnet ved en blå stribe på siden, for varer og tjenesteydelser i klasse 9, 39 og 42 (ansøgning nr. 6 092 639)

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b), i forordning (EF) nr. 40/94 (1), da det ansøgte varemærke har fornødent særpræg.

(1) Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).